Here is a page extracted from Wikipedia that may contain CSS, HTML, and a lot of unformatted text.

Title: انشودة الفن
Content: <div style="padding-right:2px;background:#ffffff;font-size:120%">

كلمات 

الدنيا ليل والنجوم طالعه تنورها

نجوم تغير النجوم من حسن منظرها

ياللي بدعتوا الفنون وفي ايدكوا اسرارها

دنيا الفنون دي جميلة وانتوا ازهارها

والفن لحن القلوب يلعب بأوتارها

والفن دنيا جميلة وانتوا انوارها

الفن مين يوصفه الا اللى عاش فى حماه

والفن مين يعرفه الا اللى هام فى سماه

والفن مين انصفه غير كلمة من مولاه

والفن مين شرفه غير الفاروق و رعاه

انت اللى اكرمت الفنان ورعيت فنه

رديت له عزه بعد ما كان محروم منه

ورويت فؤاده بالألحان برضاك عنه

ياللي بدعتوا الفنون وفي ايدكوا اسرارها

دنيا الفنون دي خميله وانتوا ازهارها

والفن لحن القلوب يلعب بأوتارها

والفن دنيا جميلة وانتوا انوارها

الفن جنة بتسحرنا بألوانها

نعيش على بدرها ونغني الحانها

احنا تاج البلاد الجنه سكانها

وانت راعيها وحارسها ورضوانها

الدنيا ليل والنجوم طالعه تنورها

نجوم غير النجوم من حسن منظرها

ياللي بدعتوا الفنون وفي ايدكوا اسرارها

دنيا الفنون دي خميله وانتوا ازهارها

والفن لحن القلوب يلعب بأوتارها

والفن دنيا جميلة وانتوا انوارها

شوف كمان 
 ليستة اغانى محمد عبد الوهاب

اغانى باللغه المصريه
اغانى محمد عبد الوهاب